আমাদের সমাজে প্রগতিশীল, সামাজিক উদারবাদী, পরিবেশবাদী, ধর্মনিরপেক্ষতাবাদী বুদ্ধিজীবীর চেয়ে একটা চালাক চতুর শ্রেণির বুদ্ধিজীবীর আবির্ভাব ঘটেছে যারা সমাজের নিচের ধাপের, ক্ষমতাহীন সামাজিক-অর্থনৈতিক শ্রেণিগুলোর পক্ষে নেই। এরা বিদ্যমান ক্ষমতাকাঠামোর ভেতরে থেকে সুবিধার সাগরে ভেসে বেড়ায়। কিভাবে সামাজিক-অর্থনৈতিক বঞ্চনাগুলো দূর করা যায় এবং বঞ্চিতরা নিজস্ব সক্ষমতা বাড়ানোর মধ্য দিয়ে ক্ষমতাকেন্দ্রে অংশ নিতে পারে সেই ধরনের কথা এদের দিক থেকে উচ্চারিত হয় না।